Hea mõne filmi soundtrackile!  Arvustus loole  "Külm"   Mõnus minimaalne lugu ja kannab endas seda miskit, mis paneb lõpuni kuulama. Klaveri kõla on väga ok.    Ettepanekud katsetamiseks:  - maitsekad stringid põhjal - annavad intelligentset atmosfääri. Nendega võib rohkem eksperimenteerida ja vahel valjemalt esile tuua.  - intros tuleks puhkpill hiljem sisse, sest klaver sobiks hästi pikemalt üksi mängima.  - puhkpilli kõlaga võiks veel eksperimenteerida - praegu hakkab veidi kõrvale. Katsetada loos suupilli nii meloodia kandjana ja proovida põhjal koos keeltega.  - klahviga kõrgemalt registrist paar korda maitsekalt tinistada.  - millegipärast  tuleb seoses "külmaga" kohe kõrvu triangel ja ksülofon.  - 02:08 juures saab lugu justkui läbi. Sealt ootaks midagi muud, nt ainult klahv jääks mängima ja võtaks puhkpillilt osa üle, siis võiks uue partiiga ka keeled sisse tulla. Praegu lõpu vibe kaob ära.  - põhimeloodias puudub siduv teema. Alguses on jutustav, aga hiljem läheb lihtsalt nootideks. Seda puhtalt isiklikust kuulamiskogemusest.    Sellise looga ongi "arvustamine" pigem katsetamisteks soovituste jagamine, sest midagi katki  pole ja kõrva ka ei kriibi.